Mihaela Stănuleț

Mihaela Stănuleț (s. 16. heinäkuuta 1967 Sibiu) on entinen romanialainen telinevoimistelija ja olympiavoittaja.

Stănuleț voitti Los Angelesin 1984 olympialaisten telinevoimistelun joukkuekilpailussa kultaa. Tämä oli Romanian ensimmäinen olympiavoitto voimistelun joukkuekilpailussa. Stănuleț keräsi kisassa kymmenenneksi parhaat pisteet mutta oli vasta viidenneksi paras romanialainen, joten hän ei päässyt henkilökohtaisen moniottelun finaaliin, johon kelpuutettiin maksimissaan kolme voimistelijaa yhdestä maasta. Nojapuitten finaalissa hän sijoittui neljänneksi 19,650 pisteellä.
 
Ainoan henkilökohtaisen arvokisamitalinsa Stănuleț saavutti Göteborgin EM-kilpailuissa 1983, kun hän sai pronssia maannaisensa Lavinia Agachen voittamassa puomikilpailussa.

Lähteet

 
 
 

Romanialaiset olympiavoittajat
Romanialaiset telinevoimistelijat
Vuonna 1967 syntyneet
Elävät henkilöt